पाएं अपने शहर की ताज़ा ख़बरें और फ्री ई-पेपरडाउनलोड करें
गुरुवार दिन के 1 बजे है। जिले के मधुबनी प्रखंड के गंडक नदी पर बने धनहा-रतवल पुल से एक एक कर 8-10 प्रवासियों का जत्था पैदल ही चिलचिलाती धूप में पसीना पोछते हुए चल रहा है। प्रवासी कुछ देर चलने के बाद कभी बैग रख देते हैं तो कभी सिर पर लादकर कुछ दूर चलते है। दियारे की वजह से कही पेड़ व छांव भी नहीं जहां थाेड़ी देर रुक सके। आधे घंटे के अंदर ऐसा करीब 15 जत्था गुजरता है। कुछ जत्थों में तो महिलाएं व बच्चे भी है। जो पैदल चल रहे है। महिलाएं कभी बच्चे को गोद में उठाती है तो कभी हाथ पकड़कर कुछ दूर चलाने लगती है। यह तस्वीर कुछ वैसी ही है जैसी एक साल पूर्व देश में लाॅकडाउन के समय विभिन्न जगहों पर देखी जा रही थी। बता दें कि बिहार-यूपी बार्डर बांसी से जिला मुख्यालय बेतिया की दूरी 80 किलोमीटर है। जो इन्हंे पैदल ही तय करनी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn